《寿柏峰》
宋代·陈普

爱道爱宝同缩蜗，福善一点如朝霞。
稽天利欲渺无路，不妨甪里留巅崖。
清虚淡素天所觑，百神万物争拥遮。
七十移桃自玄圃，八十意思犹未花。
含如抱粹不肯露，时对知已抽萌芽。
工亦一人年在第，弱质自愧霜蒹葭。
逢人说项有何见，岂非气味同一家。
啖柏茹芝分一叶，朝夕供兄粥与茶。
一任张良算出去，人生何惜老年华。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。